Rozhodnutie Rady
z 29. júla 1998
o schválení Memoranda o porozumení medzi Európskym spoločenstvom a Dominikánskou republikou o ochrane dovozu sušeného mlieka v Dominikánskej republike
(98/486/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, najmä na článok 113, v spojení s prvou vetou jej článku 228 ods. 2,
so zreteľom na návrh Komisie,
keďže Dominikánska republika požiadala o opravu zoznamu podľa Marrákešskej dohody o založení Svetovej obchodnej organizácie pre osem colných položiek;
keďže len jedna z týchto položiek, sušené mlieko, je v hospodárskom záujme spoločenstva;
keďže Dominikánska republika ponúkla colnú kvótu vo výške 32000 ton, z ktorých by bolo 70 % rezervovaných pre spoločenstvo;
keďže spoločenstvo bude spravovať svoj podiel colnej kvóty v súlade s mechanizmom vývozných licencií podľa predpisov spoločenstva,
ROZHODLA TAKTO:
Článok 1
Memorandum o porozumení medzi Európskym spoločenstvom a Dominikánskou republikou o ochrane dovozu sušeného mlieka v Dominikánskej republike sa týmto schvaľuje v mene spoločenstva.
Text memoranda o porozumení je pripojený k tomuto rozhodnutiu.
Článok 2
Predseda Rady sa týmto oprávňuje určiť osobu splnomocnenú na podpísanie memoranda o porozumení tak, aby zaväzovalo spoločenstvo.
Článok 3
Komisia prijme v súlade s postupom ustanoveným v článku 30 nariadenia Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1] podrobné pravidlá vykonávania odseku 3 memoranda o porozumení podľa článku 1.
Článok 4
Toto rozhodnutie sa uverejní v Úradnom vestníku Európskych spoločenstiev.
V Bruseli 29. júla 1998